Publication: Magyar Közlöny
Issue: MK-2009-114 (Year: 2009, Number: 114)
Era: 2004-2010
Section: támogatások felhasználásának szabályairól és egyes támogatási jogcímeirõl szóló 5/2009. (III. 18.) NFGM rendelet
Paragraph Index: 565

37. § A Rendelet 2. § (3) bekezdése helyébe a következõ rendelkezés lép: „(3) E rendelet alapján támogatás csak akkor ítélhetõ meg, ha a kedvezményezett a projekttel kapcsolatos munkálatok vagy tevékenységek megkezdése elõtt a támogatás iránti kérelmét benyújtja. Egyedi támogatás megítélését megelõzõen nagyvállalkozások esetében a fentieken kívül a kedvezményezettek kötelesek bizonyítani, hogy a támogatás segítségével lényegesen növekszik a projekt mérete, vagy kiszélesedik a tevékenység köre, vagy növekszik a kedvezményezett által a projektre fordítandó összeg, vagy lényegesen felgyorsul a projekt végrehajtási üteme, vagy regionális beruházási támogatás esetében a projekt a támogatás hiányában nem az érintett támogatott régióban valósult volna meg. Nem nyújtható támogatás e rendelet alapján azon projektekhez, amelyek esetében a támogatási program interneten történõ, a 2. § (6) bekezdése szerinti közzététele elõtt merültek fel költségek.”

Source: https://magyarkozlony.hu/hivatalos-lapok/f029417c0ad72da5211a5132d494372bb0080c22/dokumentumok/d5f4730d0ebbc9d87d3848167fdeaabae29b352c/letoltes